ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπό στοιχεία ΔΣΣΚ/ΤΠΠ/Φ.1/
οικ.386/11.01.2023 απόφασης του Υπουργού
Εσωτερικών «Καθορισμός του περιεχομένου των
κατηγοριών στοχοθεσίας και ρύθμιση θεμάτων
διαδικασίας και μεθοδολογίας καθορισμού και
αναθεώρησης στόχων και δεικτών μέτρησης του
άρθρου 9 του ν. 4940/2022» (Β’ 46).
Ορισμός του ανώτατου ορίου των επιτρεπόμενων
κατ’ έτος ημερών μετακίνησης εκτός έδρας υπαλλήλων του Δήμου Γεωργίου Καραϊσκάκη, Νομού
Άρτας, για το έτος 2024.
ΑΠΟΦΑΣΕΙΣ
Αριθμ. ΔΣΣΚ/ΤΠΠ/Φ.1/οικ.5643
(1)
Τροποποίηση της υπό στοιχεία ΔΣΣΚ/ΤΠΠ/Φ.1/
οικ.386/11.01.2023 απόφασης του Υπουργού
Εσωτερικών «Καθορισμός του περιεχομένου των
κατηγοριών στοχοθεσίας και ρύθμιση θεμάτων
διαδικασίας και μεθοδολογίας καθορισμού και
αναθεώρησης στόχων και δεικτών μέτρησης του
άρθρου 9 του ν. 4940/2022» (Β’ 46).
Η ΥΦΥΠΟΥΡΓΟΣ ΕΣΩΤΕΡΙΚΩΝ
Έχοντας υπόψη:
1. Τις διατάξεις:
α. Των άρθρων 3 έως 15 και της περ. β’ της παρ. 2 του
άρθρου 62 και του άρθρου 65 του ν. 4940/2022 «Σύστημα στοχοθεσίας, αξιολόγησης και ανταμοιβής για
την ενίσχυση της αποτελεσματικότητας της δημόσιας
διοίκησης, ρυθμίσεις για το ανθρώπινο δυναμικό του
δημοσίου τομέα και άλλες διατάξεις» (Α’ 112),
β. του π.δ. 133/2017 «Οργανισμός του Υπουργείου
Διοικητικής Ανασυγκρότησης» (Α’ 161),
γ. του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός αρμοδι-
οτήτων τους - Μεταφορά υπηρεσιών και αρμοδιοτήτων
μεταξύ Υπουργείων» (Α’ 119),
δ. του π.δ. 84/2019 «Σύσταση και κατάργηση Γενικών
Γραμματειών και Ειδικών Γραμματειών/Ενιαίων Διοικητικών Τομέων Υπουργείων» (Α’ 123),
ε. του π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετο-
νομασία Γενικών και Ειδικών Γραμματειών - Μεταφορά
αρμοδιοτήτων, υπηρεσιακών μονάδων, θέσεων προσωπικού και εποπτευόμενων φορέων» (Α’ 130),
στ. του π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μεταφο-
ρά αρμοδιοτήτων, υπηρεσιακών μονάδων και θέσεων
προσωπικού - Τροποποίηση και συμπλήρωση του π.δ.
77/2023 (Α’ 130) - Μεταβατικές διατάξεις» (Α’ 139),
ζ. του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131) και
η. της υπό στοιχεία ΔΑΠΔΕΠ/Φ.5/23/οικ.18708/
25-11-2022 (Β’ 6176) υπουργικής απόφασης.
2. Την υπ’ αρ. 1398/07.07.2023 κοινή απόφαση του
Πρωθυπουργού και της Υπουργού Εσωτερικών «Ανάθεση αρμοδιοτήτων στην Υφυπουργό Εσωτερικών Πα-
ρασκευή Χαραλαμπογιάννη» (Β’ 4404).
3. Την υπό στοιχεία ΔΣΣΚ/ΤΠΠ/Φ.1/οικ.386/11.01.2023
απόφαση του Υπουργού Εσωτερικών «Καθορισμός του
περιεχομένου των κατηγοριών στοχοθεσίας και ρύθμιση θεμάτων διαδικασίας καθορισμού και αναθεώρη-
σης στόχων και δεικτών μέτρησης του άρθρου 9 του
ν. 4940/2022» (Β’ 46).
4. Την ανάγκη να επιτευχθεί η επιτάχυνση και το ομοιογενές της διαδικασίας στοχοθεσίας χωρίς να υποβαθμί-
ζεται ο πρωτεύων και σημαντικός ρόλος του ανθρώπινου
παράγοντα στην εξέλιξη αυτής.
5. Το γεγονός ότι με την παρούσα απόφαση δεν προκαλείται δαπάνη σε βάρος του κρατικού προϋπολογισμού,
αποφασίζουμε:
Τροποποιούμε την υπό στοιχεία ΔΣΣΚ/ΤΠΠ/Φ.1/
οικ.386/11.01.2023 απόφαση του Υπουργού Εσωτερικών «Καθορισμός του περιεχομένου των κατηγοριών
στοχοθεσίας και ρύθμιση θεμάτων διαδικασίας και μεθοδολογίας καθορισμού και αναθεώρησης στόχων και δει-
κτών μέτρησης του άρθρου 9 του ν. 4940/2022» (Β’ 46),
με την προσθήκη νέου άρθρου 10 και την αναρίθμηση
του προηγούμενου άρθρου 10 σε άρθρο 11, ως εξής:
Α. Μετά το άρθρο 9 της ως άνω απόφασης, προστίθεται άρθρο 10 ως ακολούθως:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1794
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1794/19.03.2024
«Άρθρο 10
Γενικές διατάξεις
Η διαδικασία της στοχοθεσίας εν γένει δύναται να λαμβάνει χώρα ηλεκτρονικά, με τη χρήση λογισμικού σε ειδι-
κή πλατφόρμα/εφαρμογή. Προς τον σκοπό αυτό δύναται
να αξιοποιείται προηγμένη τεχνολογία, ιδίως τεχνολογία
Τεχνητής Νοημοσύνης (Τ.Ν.), στο πλαίσιο και μόνο της
υποβοήθησης του έργου του ανθρώπινου παράγοντα,
όπως για την επεξεργασία των στόχων με προτάσεις βελτίωσης ή κατάλληλης προσαρμογής αυτών ώστε να είναι
συγκεκριμένοι, χρονικά προσδιορισμένοι, μετρήσιμοι
και να έχουν μεταξύ τους όσο το δυνατόν μεγαλύτερη
συνοχή και συνέπεια.».
Β. Το υφιστάμενο άρθρο 10, αναριθμείται σε άρθρο 11.
Γ. Κατά τα λοιπά εξακολουθεί να ισχύει η υπό στοιχεία
ΔΣΣΚ/ΤΠΠ/Φ.1/οικ.386/11.01.2023 (Β’ 46) απόφαση του
Υπουργού Εσωτερικών.
Δ. Η ισχύς της παρούσας αρχίζει από τη δημοσίευσή
της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 19 Μαρτίου 2024
Η Υφυπουργός
ΠΑΡΑΣΚΕΥΗ ΧΑΡΑΛΑΜΠΟΓΙΑΝΝΗ
Ι
Αριθμ. 13232
(2)
Ορισμός του ανώτατου ορίου των επιτρεπόμενων κατ’ έτος ημερών μετακίνησης εκτός έδρας
υπαλλήλων του Δήμου Γεωργίου Καραϊσκάκη,
Νομού Άρτας, για το έτος 2024.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ
Έχοντας υπόψη:
1. Τις διατάξεις του ν. 4555/2018 (Α’ 133).
2. Τις διατάξεις των άρθρων 6, 6Α, 6Β και 280 παρ. Ι
του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα
Καλλικράτης» (Α’ 87).
3. Τις διατάξεις του ν. 2503/1997 «Διοίκηση, οργάνωση,
στελέχωση της Περιφέρειας, ρύθμιση θεμάτων για την
τοπική αυτοδιοίκηση και άλλες διατάξεις» (Α’ 107).
4. Τις διατάξεις του π.δ. 141/2010 «Οργανισμός της
Αποκεντρωμένης Διοίκησης Ηπείρου - Δυτικής Μακεδονίας» (Α’ 234).
5. Τις διατάξεις των άρθρων 28 και 28 Α του ν. 4325/
2015 «Εκδημοκρατισμός της Διοίκησης - Καταπολέμηση
Γραφειοκρατίας και Ηλεκτρονική Διακυβέρνηση. Αποκατάσταση αδικιών και άλλες διατάξεις» (Α’ 47).
6. Τις διατάξεις του άρθρου 24 του ν. 4368/2016 «Μέτρα για την επιτάχυνση του κυβερνητικού έργου και
άλλες διατάξεις» (Α’ 21).
7. Τις διατάξεις του ν. 4954/2022 «Συμπληρωματικά
μέτρα για την εφαρμογή του Κανονισμού (ΕΕ) 2019/788
του Ευρωπαϊκού Κοινοβουλίου και του Συμβουλίου σχετικά με την Ευρωπαϊκή Πρωτοβουλία Πολιτών και του
Εκτελεστικού Κανονισμού (ΕΕ) 2019/1799 της Επιτροπής
για τη θέσπιση τεχνικών προδιαγραφών για τα επιμέρους
επιγραμμικά συστήματα συγκέντρωσης Διατάξεις σχετικές με την εκλογική διαδικασία και τον έλεγχο εσόδων
και δαπανών κομμάτων, συνασπισμών και υποψηφίων
βουλευτών και αιρετών Λοιπές επείγουσες διατάξεις»
(Α’ 136).
8. Την υπ’ αρ. 86779/19-12-2022 απόφαση του Υπουργού Εσωτερικών «Διορισμός του Σεραφείμ Λιάπη του
Γεωργίου, στη θέση του μετακλητού Γραμματέα Αποκεντρωμένης Διοίκησης Ηπείρου-Δυτικής Μακεδονίας»
(Υ.Ο.Δ.Δ. 1183).
9. Την υπ’ αρ. 3394/24-01-2023 απόφαση του Γραμματέα Αποκεντρωμένης Διοίκησης Ηπείρου - Δυτικής
Μακεδονίας «Παροχή εξουσιοδότησης υπογραφής
διοικητικών πράξεων και εγγράφων “Με εντολή Γραμματέα Αποκεντρωμένης Διοίκησης Ηπείρου -Δυτικής
Μακεδονίας” στον Προϊστάμενο της Γενικής Διεύθυνσης
Εσωτερικής Λειτουργίας, στον Προϊστάμενο της Διεύθυνσης Διοίκησης καθώς και στους Προϊσταμένους των
Τμημάτων αυτής» (Β’ 412).
10. Τις διατάξεις του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα
(π.δ. 63/2005, Α’ 98), όπως διατηρήθηκαν σε ισχύ με την
περ. 22 του άρθρου 119 του ν. 4622/2019 (Α΄133), που
αφορούν τον έλεγχο δαπανών που προκαλούν οι κανονιστικές διοικητικές πράξεις.
11. Τις διατάξεις της παρ.  6 του άρθρου 25 του
ν. 2738/1999 «Συλλογικές διαπραγματεύσεις στη Δημόσια Διοίκηση, μονιμοποιήσεις συμβασιούχων αορίστου
χρόνου και άλλες διατάξεις» (Α’ 180).
12. Τις διατάξεις του άρθρου 3 της υποπαρ. Δ9 της
παρ. Δ του άρθρου 2 του ν. 4336/2015 «Συνταξιοδοτικές
διατάξεις Κύρωση του Σχεδίου Σύμβασης Οικονομικής
Ενίσχυσης από τον Ευρωπαϊκό Μηχανισμό Σταθερότητας και ρυθμίσεις για την υλοποίηση της Συμφωνίας Χρη-
ματοδότησης» (Α’ 94), όπως αντικαταστάθηκε από την
παρ. 2 του άρθρου 36 του ν. 4484/2017 «Προσαρμογή
της Ελληνικής Νομοθεσίας στις διατάξεις της Οδηγίας
(ΕΕ) 2016/881 και άλλες διατάξεις» (Α’ 110).
13. Το υπ’ αρ. 795/12-03-2024 έγγραφο του Δήμου Γεωργίου Καραϊσκάκη, με το οποίο αιτείται τον ορισμό του
ανώτατου ορίου επιτρεπόμενων ημερών κίνησης εκτός
έδρας υπαλλήλων του εν λόγω Δήμου για το έτος 2024.
14. Την υπ’ αρ. 800/12-03-2024 βεβαίωση του ανωτέρω
Δήμου για την εξασφαλισμένη πίστωση, αποφασίζουμε:
Ορίζουμε το ανώτατο όριο των επιτρεπόμενων κατ’
έτος ημερών μετακίνησης εκτός έδρας υπαλλήλων του
Δήμου Γεωργίου Καραϊσκάκη, Νομού Άρτας, για το έτος
2024, ως εξής:
Α. Κατηγορία ΠΕ
1. Δύο (02) υπάλληλοι κλάδου/ειδικότητας ΠΕ Μηχανικών/ΠΕ Πολιτικών Μηχανικών: 60 ημέρες έκαστος.
2. Τρεις (03) υπάλληλοι κλάδου/ειδικότητας ΠΕ Διοικητικού Οικονομικού/ΠΕ Διοικητικού Οικονομικού: 20
ημέρες έκαστος.
3. Δύο (02) υπάλληλοι κλάδου/ειδικότητας ΠΕ Διεκπεραίωσης Υποθέσεων Πολιτών/ΠΕ Διεκπεραίωσης Υπο-
θέσεων Πολιτών: 20 ημέρες έκαστος.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1794/19.03.2024
4. Ένας (01) υπάλληλος κλάδου/ειδικότητας ΠΕ Ψυχολόγων/ΠΕ Ψυχολόγων: 20 ημέρες.
Β. Κατηγορία ΤΕ
1. Ένας (01) υπάλληλος κλάδου/ειδικότητας ΤΕ Μηχανικών/ΤΕ Πολιτικών Μηχανικών: 60 ημέρες.
2. Ένας (01) υπάλληλος κλάδου/ειδικότητας ΤΕ Μηχανικών/ΤΕ Μηχανολόγων Μηχανικών: 60 ημέρες.
3. Ένας (01) υπάλληλος κλάδου/ειδικότητας ΤΕ Τεχνολόγων Γεωπονίας/ΤΕ Γεωπονίας: 20 ημέρες.
4. Δύο (02) υπάλληλοι κλάδου/ειδικότητας ΤΕ Κοινωνικής Εργασίας/ΤΕ Κοινωνικών Λειτουργών: 60 ημέρες
έκαστος.
5. Ένας (01) υπάλληλος κλάδου/ειδικότητας ΤΕ Νοσηλευτών/ΤΕ Νοσηλευτών: 20 ημέρες.
Γ. Κατηγορία ΔΕ
1. Τέσσερις (04) υπάλληλοι κλάδου/ειδικότητας ΔΕ
Διοικητικού Λογιστικού/ΔΕ Διοικητικού Λογιστικού:
20 ημέρες έκαστος.
2. Δύο (02) υπάλληλοι κλάδου/ειδικότητας ΔΕ Διεκπεραίωσης Υποθέσεων Πολιτών/ΔΕ Διεκπεραίωσης
Υποθέσεων Πολιτών: 20 ημέρες έκαστος.
3. Πέντε (05) υπάλληλοι κλάδου/ειδικότητας ΔΕ
Οδηγών/ΔΕ Οδηγών: 20 ημέρες έκαστος.
4. Τρεις (03) υπάλληλοι κλάδου/ειδικότητας ΔΕ Χειριστών Μηχανημάτων Έργου/ΔΕ Χειριστών Μηχανη-
μάτων Έργου: 20 ημέρες έκαστος.
5. Ένας (01) υπάλληλος κλάδου/ειδικότητας ΔΕ Τεχνικού/ΔΕ Ηλεκτρολόγων: 20 ημέρες.
6. Ένας (01) υπάλληλος κλάδου/ειδικότητας ΔΕ Τεχνικού/ΔΕ Υδραυλικών: 20 ημέρες.
7. Δύο (02) υπάλληλοι κλάδου/ειδικότητας ΔΕ Βοηθών Νοσηλευτών/ΔΕ Βοηθών Νοσηλευτών: 20 ημέρες
έκαστος.
Δ. Κατηγορία ΥΕ
1. Έξι (06) υπάλληλοι κλάδου/ειδικότητας ΥΕ Εργατών Καθαριότητας Εξωτερικών Χώρων/ΥΕ Εργατών
Καθαριότητας Εξωτερικών Χώρων: 10 ημέρες έκαστος.
2. Δύο (02) υπάλληλοι κλάδου/ειδικότητας ΥΕ Οικογενειακών Βοηθών/ΥΕ Οικογενειακών Βοηθών: 10
ημέρες έκαστος.
Ε. Ειδικοί Συνεργάτες
1. Τέσσερεις (04) Ειδικοί Συνεργάτες: 20 ημέρες
έκαστος.
Από την απόφαση αυτή, προκαλείται δαπάνη σε βάρος του προϋπολογισμού του Δήμου Γεωργίου Κα-
ραϊσκάκη, οικονομικού έτους 2024, για την κάλυψη
της οποίας υπάρχει εξασφαλισμένη πίστωση στους
Κ.Α. 10-6422 (2.000,00€), 15-6422 (500,00), 20-6422
(1.000,00€), 25-6422 (500,00€) και 30-6422 (4.000,00€),
αυτού.
Η απόφαση αυτή να δημοσιευθεί στην Εφημερίδα
της Κυβερνήσεως.
Ιωάννινα, 15 Μαρτίου 2024
Με εντολή Γραμματέα
Αποκεντρωμένης Διοίκησης
Ο Αναπληρωτής Προϊστάμενος
Γενικής Διεύθυνσης Εσωτερικής Λειτουργίας
ΕΥΑΓΓΕΛΟΣ ΓΑΛΑΝΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1794/19.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201794.pdf | Tokens: 13222]